recursal/SuperWikiNEXT-32B huggingface dataset:
**Света Марија** е мал остров кој се наоѓа на јужниот дел од Велико Езеро на островот Млет. Тоа е многу мало островче со големина од 120 m x 200 m. На островчето се најдени остатоци на римски објекти, но сепак е најмногу познато по бенедиктанскиот манастир од 12 век.

Првите бенедиктанци кои дошле на островот Млет изградиле манастир во местото Локрум во 1203 година. После нив дошле бенедиктанци од италијанската област Апулија, што предизвикало незадоволство кај домашните бенедиктанци. Поради тоа, захумскиот жупан Десин (според некои извори захумскиот кнез Деса), на италијанските бенедиктанци им го дал островчето сред Велико Езеро на Млет, за да изградат таму свој манастир. Манастирот бил изграден, а потоа на островот била подигната и црква. Манастирот бил изграден во романиски стил и бил повеќепати обновуван. Денес манастирот е двокатна ренесансна градба, која од двете страни има двор, а главниот тракт кој е свртен кон дворот има аркаден ходник. На југоистчниот агол била изградена одбранбена кула, така да целиот објект, вклучувајќи ја тука и црквата, има одбранбен карактер. Манастирот бил напуштен во 1869 година, а тој настан се поврзува со локалната легенда, според која бенедиктанците го проколнале месното население да сѐ прави наопаку. Како монаси во манастирот живееле многу познати уметници и поети. Најпознати од нив биле дубровничките поети Мавро Ветрановиќ, Игнат Ѓурѓевиќ и еден од најпознатите византолози од тоа време Анселмо Бандури. Црквата Света Марија е во склоп на манастирот. Таа е еднобродна, романиска (апулиска) градба, изградена според иста таква црква која бенедиктанците ја изградиле во Монте Гаргана. Црквата била обновувана и проширена во 16 век и тогаш на тремот бил поставен грбот на хрватскиот поет Гундулиќ.

Галерија
--------

* Островчето Света МаријаОстровчето Света Марија
* Црквичка на островчетоЦрквичка на островчето
* Внатрешност на црквичкатаВнатрешност на црквичката
* Црквичката Свети Иван (15 век)Црквичката Свети Иван (15 век)
* Внатрешност на црквичката Свети ИванВнатрешност на црквичката Свети Иван
* Бенедиктанскиот манастирБенедиктанскиот манастир
* Споменик во близина на влезот на црквата Света МаријаСпоменик во близина на влезот на црквата Света Марија
* Црквата Света МаријаЦрквата Света Марија
* Олтар во цркватаОлтар во црквата
* Мозаик во цркватаМозаик во црквата
* Внатрешност на црквата Света Марија Внатрешност на црквата Света Марија
* Внатрешност на црквата Света Марија Внатрешност на црквата Света Марија
* Внатрешност на црквата Света Марија Внатрешност на црквата Света Марија
* Внатрешност на црквата Света Марија Внатрешност на црквата Света Марија
* Внатрешност на црквата Света Марија Внатрешност на црквата Света Марија
* Внатрешност на црквата Света Марија Внатрешност на црквата Света Марија

Наводи
------

1. ↑  „Otočić Sv. Marije". *Nacionalni park Mljet* (хрватски). Архивирано од изворникот на 2018-09-01. Посетено на 2018-12-19.
2. ↑  Stošić, Josip. „Benediktinski samostan Sv. Marije na Mljetu" (PDF). *Rad. Inst. povij. umjet*. 22/1998. (7–21).
**„Слатката малечка"** (француски: *Pretty Baby*) — американски филм од 1978 година, во режија на Луј Мал (Louis Malle), по сценариото на Поли Плат (Polly Platt). Главните улоги ги играат: Брук Шилдс (Brooke Shields), Кит Карадин (Keith Carradine) и Сузан Сарандон (Susan Sarandon). Насловот на филмот е инспириран од истоимената песна на Тони Џексон, која се појавува и во филмот. Филмот добил позитивни оцени од критичарите, но бил критикуван поради приказот на детската проституција и поради сцената со голата Брук Шилдс, која тогаш имала само 12 години. На Канскиот фестивал, Мал ја освоил наградата за техничко достигнување, а покрај тоа, филмот бил номиниран и за „Златната палма". Исто така, тој бил номиниран и за „Оскар" за најдобра музика.

Синопсис
--------

Дејствието на филмот се врти околу една 12-годишна проститутка од Њу Орлеанс на почетокот од 20 век...

Наводи
------

1. ↑  HRT, Slatka mala, američki film (пристапено на 12.3.2022)
**Џилијан Конди**, родена на 5 декември 1952 година во Најроби. Таа е јужноафрикански ботанички уметник. Има илустрирано повеќе од 200 плочи за Цветни растенија во Африка, а има придонесено и за разни други публикации на Јужноафриканскиот Национален ботанички институт и осум плочи за Ботаничкото списание на Кертис. Таа има илустрирано две книги од Чарлс Креиб, *Геофитски пеларгониуми* (2001) и *Грас алое во јужноафриканскиот велд* (2005). Таа, исто така, придонела за биографскиот дел во книгата *Јужноафриканска ботаничка уметност: лупење на ливчињата* (2001).

Биографија
----------

Конди е родена во Кенија, и била најмладата од трите ќерки на Томас Рој Конди и Филис Мери Поултон, а детството го поминала во Уганда каде се развила нејзината љубов кон Африка и нејзините растенија. Својата обука ја доби во Политехничкиот Мидлсекс во Лондон како илустратор за природна историја и се здоби со диплома за магистерски студии на Кралскиот колеџ за уметност за проектот насловен „Британски отровни растенија".

Конди се вратила во Африка преку Музејот Футадикобо во Мочуди во Боцвана со Меѓународниот волонтерски сервис и поминала две години пред да се пресели во Лобаце. Во 1983 година таа станала резидентен ботанички уметник со Јужноафриканскиот национален ботанички институт во Преторија, пензионирајќи се во 2018 година. Таа ги задржала своите врски со Боцвана преку дизајнот на 13 комплети поштенски марки за таа земја од 1982 година.

Почести и награди
-----------------

На Конди и биле доделени златни медали од Кралското хортикултурно друштво и во 1990 година и и била доделена наградата Џил Смитис од Линеанското друштво од Лондон. Во 1992 година ја добила наградата Beeld Stamp Design of the Year за *Јастиви диви плодови од Bophuthatswana* и второ место во 1993 година за *Acacia Trees*. Нејзината работа била прикажана на меѓународно ниво на повеќе од 60 изложби. Таа исто така имала изложувано на 7-та меѓународна изложба за ботаничка уметност и илустрација, Институтот за ботаничка документација Хант во Питсбург, САД. Во 2000 година, таа била наградена со златен медал на инаугуративната изложба за ботаничка уметност во Кирстенбош, по што следеше сребро во 2002 година и злато во 2004 година.

Во декември 2001 година таа била наградена со медал Cythna Letty од Ботаничкото друштво на Јужна Африка. Во 2006 година таа дизајнирала сет од шест поштенски марки за Јужна Африка на кои се прикажани видовите Clivia.

Џилијан Конди е една од основачите на Здружението на ботанички уметници на Јужна Африка (БААСА). Таа води редовни курсеви за уметност за САНБИ и БААСА. Нејзините уметнички дела се наоѓаат во Синиот воз и во колекции низ светот.

Публикации
----------

* 2001 *Геофитски пеларгониуми* - со Чарлс Креиб (Umdaus Press)ISBN 1-919766-14-6
* 2001 *Јужноафриканска ботаничка уметност : лупење на ливчињата* (Фернвуд прес)ISBN 1-874950-54-7
* 2005 *Тревни алое во јужноафриканското велд* - со Чарлс Краиб (Umdaus Press)ISBN 1-919766-41-3

Надворешни врски
----------------

* Пештерата
**Света Нина** (грузиски: წმინდა ნინო, грчки: Άγιη Νίνω; (296-335) е христијански светец.
Света Нина е роднина на Ѓорѓи и на Јувенал, патријарх на Ерусалим. Откако се замонашиле нејзините родители, истото го сторила и таа која била воспитувана под раководство на патријархот Јувенал. Кога слушнала за грузискиот народ, девицата Нина уште од мала сакала да појде во Грузија и да ги покрсти Грузијците. На сон и се јавила Пресвета Богородица и ветила дека ќе ја одведе во таа земја. 
Според историчарот Руфин, кралот паганин, довел многу христијански робови во Грузија. Меѓу нив била и една девојка која се викала Нина. Кога ја прашале како се вика, таа одговорила: "Кристијана", а тоа значи "христијанка", и така го добила своето име.
Света Нина по пристигнувањето во Грузија спеала да го покрсти грузискиот цар Миријан, неговата сопруга Нана и нивниот син Бекар кои, со ревност ја помагале мисионерската работа на Нина. Нина успеала за време на својот живот да ја помине цела Грузија и главно да го преведе целиот народ во Христовата вера и тоа токму во времето на страшните гонења на христијаните од страна на царот Диоклецијан. Починала во 335 година.

Православната црква нејзиниот ден го чествува на 14 јануари.

Наводи
------

1. ↑  „Охридски пролог" стр. 18

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 35544861
* LCCN: no93026261
* ISNI: 0000 0000 5130 1568
* GND: 129794848

 |

 |
**Поширока област на Банџуп** (*Greater Banjul Area*) — еден од шестте окрузи во Гамбија. Овој округ ја опфаќа околината околу главниот град на Гамбија, Банџул

Население
---------

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|
|  |
| Година | Бр. жители |
| 1963. | 40.017 |
| 1973. | 78.185 |
| 1983. | 145.612 |
| 1993. | 270.540 |
| 2003. | 357.238 |
| 2005. | 379.780 |
| 2006. | 391.231 |
| 2007. | 402.753 |
| 2008 | 414.445 |

 |

Население места
---------------

Во пошироката област на Банџуп има три населени места: Банџул, Бакау и Серекунда.

Видете уште и
-------------

* Административна поделба на Гамбија

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
**Сергеј Михаилович Курзанов** е руски палеонтолог во Палеонтолошкиот институт на Руската академија на науките. Тој е познат по својата работа во Монголија и екс- советските републики во Средна Азија. Во 1976 година го објавил откривањето на *Алиорамус* , а во 1981 година го објавил откривањето на *Авимимус*.

Во 1998 година еден вид диносаурус од Монголија го именувале како *Altirhinus kurzanovi* во негова чест.

Наводи
------

1. ↑  Chiappe, Luis M.; Witmer, Lawrence M. (5 December 2002). *Mesozoic Birds*. ISBN 9780520200944.
2. ↑  Norman, David B. (1998). „On Asian ornithopods (Dinosauria, Ornithischia). 3. A new species of iguanodontid dinosaur". *Zoological Journal of the Linnean Society*. **122** (1–2): 291–348. doi:10.1006/zjls.1997.0122.
**Алеида Марч** (родена во 1937, Куба) била втората жена на Ернесто „Че" Гевара и член на кубанската војска на Кастро. Во неколку изјави е кажано дека стапила во брак со Че Гевара на 23 март 1959, а и на 2 јуни 1959. По стапувањето во брак на 2 јуни, Гевара и Алеида заминале за Тарара, крајбрежно одморалиште на 20 километри од Хавана, каде што го поминале медениот месец. Тие имале вкупно четири нивни деца: Алеида, Камило, Селија и Ернесто.

Таа е автор на книгата „Evocation" во која се работи за нејзиното заљубување, а потоа и бракот со Че Гевара. Исто така и за воспитувањето на нејзиниоте четири деца по смртта на Гевара.

Наводи
------

1. ↑  Кастанеда, стр. 159.
2. ↑  „New York Daily News", 1 октомври 2007.

Извори
------

* Кастанеда, Хорге - „The Life and Death of Che Guevara: Companero," Њујорк: „Vintage Books" (1998) ISBN 0-679-75940-9

Надворешни врски
----------------

* Центар за проучување на Че Гевара Архивирано на 6 февруари 2020 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 79156384
* LCCN: n85188853
* ISNI: 0000 0000 8159 1201
* GND: 135673402
* SUDOC: 131227513
* BNF: cb166669304 (податоци)
* NDL: 01126340
* NKC: jx20081124020

 |

 |

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Понцијанските Острови** (италијански: *Isole Ponziane*) се архипелаг во Тиренското Море во близина на западниот брег на Италија. Островите биле колективно именувани по најголемиот остров во групата, Понца. На другите острови во архипелагот се Палмарола, Ѕаноне и Гави на северозапад, Вентотене и Санто Стефано на југоисток. Највисока точка е Монте Гвардија, 283 м. надморска височина.

Архипелагот е вулкански и бил ненаселен со илјадници години. Неолитски артефакти и бронзеновременски опсидијани биле откопани на бреговите на островите. На островите живееле порано Етрурците кои оставиле траги на "сините пештери". Најраната пишана историја на островите била кога Римјаните ги победиле Волските во 338 година п.н.е. Според локалната легенда, тука некогаш било изгубеното Кралство Тиренија кое потонало во тесниот појас поврзан со копното на Италија.

Во римско време Октавијан Август, поттикнал населување на островите била поттикната и луѓе се населиле од Понца до Вентоне. Рим ги користел двата острова како места за повлекување по битка и како место за егзил на политички неподобните граѓани. Две илјади години подоцна, островите биле користени за истата причина од страна на фашистичкиот режим. Агрипина Помладата, мајката на идниот римски цар Нерон, била протеран на Понцијанските Острови од страна на нејзиниот брат, подоцна и Римскиот цар Калигула, во 39 година. Папата Свети Силвериј бил протеран тука во 537 каде што наскоро и умрел.

Понцијанските Острови биле напуштени во Средниот Век, поради постојаните напади од страна на Сарацените и пиратите. Во текот на 18 век, Кралството Неапол одново ги населил островите и тие подоцна станале дел од Кралството на Италија.

Островите Понца и Вентотене се населени, додека помалите острови остануваат ненаселени. Копното и морето на Вентатоне и Санто Стефано се заштитени области и под надзор на италијанската држава.

Во моментов, мали лозја, диви билки и цвеќиња, скриени плажи и пештери ги прават островите популарно туристичко одредиште.

Галерија
--------

* Палмарола.Палмарола.
* Влез во пештерите.Влез во пештерите.
* Фараљоне.Фараљоне.
* Санто Стефано виден од Вентотене.Санто Стефано виден од Вентотене.

Поврзано
--------

* Список на острови во Италија

Наводи
------

1. ↑  „Ponza Islands | islands, Italy". *Encyclopedia Britannica* (англиски). Посетено на 2018-12-23.
2. ↑  Lillie, Barry (2014-07-23). „The Pontine Islands". *ITALY Magazine* (англиски). Посетено на 2018-12-23.

Надворешни врски
----------------

* Официјални информации за Понцијанските Острови Архивирано на 12 април 2007 г.
* Туризам на Понцијанските Острови Архивирано на 12 април 2007 г.

|  |  |  |  |  |
| --- | --- | --- | --- | --- |
| 

| * п
* р
* у
Понцијански архипелаг |
| --- |
|  |
| Тиренско Море ·  Понца · Палмарола · Заноне ·  Гави · Вентотене · Санто Стефано | Знамето на Италија |

 |
**Сергие Михајлов**, (Харков, 1885 – Штип, 19 септември 1975) – музички педагог и композитор. Музика учел во родниот град кај чешкиот композитор и пијанист Алојз Јиранек. Наскоро по Октомвриската револуција доаѓа во Македонија (1921), најпрвин во Кавадарци, а потоа во Гевгелија, каде што за три години развива плодна музичка дејност. Таму ја пишува операта-бајка „Ружанка", изведена со успех во тоа место и во околните градови. Потоа заминува во Штип (1924), каде што станува професор во Гимназијата. Во текот на идните педесет години ги поставува темелите на севкупниот музички живот во тој град. Во соработка со проф. Д. Будимировиќ, директор на Аматерскиот театар, со голем успех го подготвува изведувањето на неколку оперски дела во целосна или во скратена верзија („Палјачи", „Севилскиот бербер", „Фауст", „Мамзел Нитуш„ и др.), со сопствена пијано-придружба. Во повоениот период, Михајлов целосно му се посветува на музичкото школство, како раководител на основното, потоа и на средното музичко училиште. Неговите многубројни композиции од инструктивен карактер за сите оркестарски инструменти, камерни дела и пригодни сценски реализации, наидоа на широка примена во музицирањето на учениците. Многу од неговите воспитаници го продолжија школувањето на високите музички институции и се афирмираа како истакнати музичари.

Наводи
------

1. ↑  Драгослав Ортаков. „Музичкиот живот во Штип и Штипско до 1941 година", „Музика", год. 5, бр. 3, Скопје, 2001)
**„Поп Ќира и поп Спира"** (српски: *Поп Ћира и поп Спира*) е југословенски филм од 1957 година во режија на Софија Соја Јовановиќ. Главните улоги ги играат: Јован Гец, Љубинка Бобиќ, Милан Ајваз, Слободан Перовиќ и Властимир Ѓуза Стојиљковиќ. Филмот е снимен по мотивите од истоимениот роман на Стеван Сремац, а за него е значајно тоа што е првиот југословенски филм во боја.

Синопсис
--------

Дејствието на филмот е сместено во едно идилично и живописно село во која две поповски семејства живеат во меѓусебна слога и пријателство. Меѓутоа, во селото доаѓа младиот учител Петар Петровиќ и неговото присуство предизвикува раздор во двете семејства, кои него го сметаат за иден сопруг на својата ќерка...

Наводи
------

1. ↑  РТС, Поп Ћира и поп Спира (пристапено на 7.7.2022)
**Сен Брие** (француски: *Saint-Brieuc*, бретонски: *Saint-Brieg* — град и општина во департманот Арморски Брегови, во Бретања, на северозапад од Франција.

Историја
--------

Сен Брие го добил името по велшкиот калуѓер Бриок кој извршил покрстување на населението во областа во VI век. Пред Француската револуција една од деветте традиционални епархии на Бретања го добила името по Сен Брие.

Географија
----------

Градот излегува на протокот Ламанш во заливот Сен Брие. Две реки течат низ Сен Брие.

Други градови во департманот Арморски Брегови се Генган, Динан и Лањон.

Во 2009 година голема количина на морска марулка, вид алга, се појавила на многу плажи во Бретања и кога изгнила ширела опасно ниво на сулфурводород. Заради тоа умреле коњ, неколку кучиња како и општински возач на камион кој се онесвестил и умрел. Плажата во Сен Брие претрпела тешко оштетување и морала да се затвори.

Демографија
-----------

Во 2008 година градот имал 45.879 жители.

Бретонски јазик
---------------

Во 2008 година, 3,98% од децата во основно училиште посетувале билингвална настава.

Сообраќај
---------

Железничката станица Сен Брие
Железничката станица во Сен Брие е на пругата Париз-Брест која ја поврзува со станицата Париз-Монпарнас. Со возовите со голема брзина (TGV, train à grande vitesse) патувањето до Париз трае околу 3 часа.

Наводи
------

1. ↑  „Алгите осомничени за смртта на шоферот". *BBC News*. Посетено на 5 January 2014.
2. ↑  *Двојазична настава*

Надворешни врски
----------------

* Портал на општината (француски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 136754366
* LCCN: n81143887
* GND: 4224667-2
* SUDOC: 026400103
* BNF: cb152512768 (податоци)

 |

 |
**Преработен нов општ каталог** (анг. *Revised New General Catalogue*, **RNGC**) и придружниот **Преработен индекс-каталог** (*Revised Index Catalogue*, **RIC**) — астрономски каталози - преработки на првичниот „Нов општ каталог" и „Индекс-каталог" составен од Ј.Л.Е. Дрејер. Потребата од преработка се јавила кога се востаовило дека некои од мерењата и описите на Дрејер не се исправни. овие два каталога се извор на податоци за длабоконебесни тела кај речиси сите планетариумски сметачки програми. Преработката ја извршиле астрономите Џек В. Сулентиќ и В. Г. Тифт, но и покрај ова, делото сепак занемарува многубројни грешки на Дрејер и не се обидува да ги замени грешно утврдените објекти.

Поврзано
--------

* Список на NGC објекти
* Каталог на маглини
* Општ каталог на маглини и јата
* Индекс-каталог
* Категорија:NGC објекти
* Категорија:IC објекти

Надворешни врски
----------------

* Преработен нов општ каталог (англиски)

|  |  |
| --- | --- |
| Stub icon | *Оваа статија од областа на астрономијата е никулец. Можете да помогнете со тоа што ќе ја проширите.** п
* р
* у
 |
**Пијан славеј** — музички албум на македонската група „Фолтин", објавен во 2015 година.

Список на песни
---------------

Албумот содржи шест песни:

* Ела си в кревет
* Пијан славеј
* Облаче
* Ми падна газо
* Слободната љубов
* Купидон

Податоци за албумот
-------------------

Албумот е снимен во НУ Центар за култура - Битола, во јануари 2015 година. Снимател на албумот бил Ален Хаџи-Стефанов, соработник-продуцент бил Mark Purpose, кој направил и едитинг и предмикс, а албумот го миксирал Костадин Камчев во *Mozart Studio*, во Клифтон, Њу Џерси. Автор на обвивката на албумот е Мирослав Масин, а обвивката е испечатена во Графо Пром, во Битола. Автори на музиката и текстовите на песните се членовите на „Фолтин", кои биле и продуценти на албумот.
На албумот настапуваат следниве музичари:

* Бранислав Николов - вокал
* Пеце Николовски - кларинет и усна хармоника
* Пеце Трајковски-Брада - дирки
* Гоце Јовановски - бас-гитара
* Славчо Јовев - тапани
* Марјан Станиќ - ударалки
* Васко Атанасовски - алт-саксофон

Наводи
------

1. ↑  Фолтин, *Пијан славеј*, НУ Центар за култура, Битола, 2015.
2. ↑  Фолтин, *Пијан славеј*, НУ Центар за култура, Битола, 2015.
**Патагониска Пустина**, позната и како **Патагониски Степи**, **Магеланиски Степи** или **Вонандска Патагонија** — најголема пустина во Аргентина и осма најголема пустина во светот со вкупна површина од 673,000 км2. Патагонската пустина е дел од регионот Патагонија. Пустината воглавно се наоѓа во Аргентина, а мал дел е и на територијата на Чиле. На запад пустината граничи со Андите а на исток излегува на Атлантскиот Океан. Северниот дел од пустината постепено преминува во регионите Кујо и Пампас. Во централните делови на пистината има ниски грмушести растенија, а во западните делови има поголема влага и има присуство на трева..

Наводи
------

1. ↑  The Physical Geography of Patagonia and Tierra del Fuego. Andrea M. J. Coronato, Fernando Coronato, Elizabeth Mazzoni and Mirian Vazquez
**Петар Милев Курјак** ( 1902
 во Шановица, Хрватска — 16 ноември 1944

 во Ново Село (Кичевско)) — македонски партизан, од хрватско потекло, борец за слобода на Македонија и учесник во НОВ.

Животопис
---------

За времето на стара Југославија бил жандарм ѝ живеел и се оженил во Кичево. По окупацијата се занимавал со угостителство, а во есента 1944 година заминал партизан во Петнаесеттата македонска ударна бригада. Со Бригадата учествувал во борбите за ослободувањето на Кичево. Загинал на 16 ноември 1944 година во борба со балистите кај Ново Село.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 81.
Глаголите можеме да ги поделиме на две групи според тоа дали покрај себе бараат или не бараат да се употреби,или да се подразбере,некој збор(во служба на предмет во реченицата )како задолжително дополнување.

-Спореди ги,на пример,глаголите носам и стојам.

Првиот задолжително бара да се каже или да се подразбира ***што*** или ***кого*** носам (на пр.:подароци,книги,вода,бебе итн.),а вториот не бара дополнување од таков вид .

  

Глаголите што бараат поврзување со предметот на дејството се викаат преодни,бидејќи дејството „преоѓа'' на предметот.

* **Непреодни**-глаголи се оние што не се врзуваат со предметот,што не бараат дополнување.Такви се,на пример:***оди,паѓа,седи,црвенее,цути*** и сл.

Значењето преодност/непреодност не се израува со одделни морфолошки средства(наставки),туку тоа се содржи во значењето на глаголот.

Во нашиот јазик границата меѓу преодните и непреодните глаголи некогаш е прилично лабава,па еден типично непреоден глагол може да добие преодно значење.

* Во следниве реченици непреодните глаголи седне и легне се употребени како преодни:

1)*Го **седнаа** гостинот без да го прашаат дали сака*.

2)*Малечките ги **легнавме** пред половина час.*

Во тенка врска со преодноста на глаголите е категоријата **поврзаност**,според која глаголите се делат на повратни и неповратни.

* ***Повратните*** се оние глаголи што одат со кратката повратна заменка ***се*** : се мијам,се облекувам,се смеам,се дотерувам,се фалам,се плашам и др.

Тие искажуваат дејство со ист вршител (подмет) и подносител (предмет) или,пак,станува збор за дејство што е во опфатот на вршителот.
Скулптура на Роберт Рошенберг во Берлин, 1988
**Поп-арт** (од англиски: *pop art*) — уметнички правец настанат во 60-тите години од XX век, како современа уметност која корени наоѓа во дадаизмот и кубизмот.

Во превод би значело популарна уметност, парафразирајќи ја сеприсутната култура од секојдевието, во облик на уметност,менувајќи ги границите на дотогаш небитното и баналното.

  


|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85104862
* GND: 4076259-2
* BNF: cb119328396 (податоци)
* NDL: 00569127
* NKC: ph124337
* BNE: XX529169

 |

 |
**Препречна согласка** (**опструент**) е согласка што се создава со попречување (опструкција) на воздушниот тек, при што предизвикува зголемување на притисокот во говорниот апарат (на пр. како кај согласките [k], [d͡ʒ] и [f]). Во фонетиката, творбата на гласовите се дели на две големи класи: препречни и гласници (сонанти).

Препречните гласови се творби што подразбираат затворње во говорниот апарат, запирајќи или сметајќи му на воздушниот тек. Можат да се поделат на избувни (плозиви): п, т, к, б, д, г, со целосно затворање на гласовниот апарат, проследено од нагол испуст; струјни (фрикативи), со делумно затворање, каде текот не целосно сопрен, туку се соочува со пречка што предизвикува струење; и слеани (африкати), кои почнуваат со целосна преграда, но испустот им е налик на струјните. Прототипно, препречните согласки се безвучни, но често се среќаваат и звучни. По ова се разликуваат од гласниците, кои многу поретко се безвучни.

Поврзано
--------

* Начин на творба
* Место на творба

Наводи
------

1. ↑  „опструкција" — Лексикон на македонскиот јазик

* Ian Maddieson (1984). *Patterns of Sounds*. Cambridge University Press. ISBN 0-521-26536-3.
* Ladefoged, Peter; Maddieson, Ian (1996). *The Sounds of the World's Languages*. Oxford: Blackwell. ISBN 978-0-631-19815-4.
Патничко превозно средство
**Патен сообраќај** или **копнен сообраќај** — движење на луѓе, предмети, енергија и информации од едно место на друго со искористување на патишта. Патниот сообраќај е еден од најчестите видови сообраќај и е од посебно значење затоа што се користи како дополнителен сообраќај на поморскиот и железничкиот. Главна конкурентска предност на овој вид на превоз е високата еластичност и флексибилност.

Сообраќајна дејност
-------------------

Нерамномерната распределба на природните богатства и различните услови за производство ја предизвикале потребата стоките да се пренесуваат од едно на друго место, т.е од местото на производство воместото на потрошувачите. Така настанале првите размени, а со тоа и патничкиот сообраќај. Како општествена дејност, патничкиот сообраќај има голема улога и значење придонесувајќи да се остварат контакти помеѓу луѓето, а со тоа и пренос на економски и технолошки придобивки. Под поимот сообраќај се подразбира пренос на материјални добра. Пошироката дефиниција, покрај материјалните добра, опфаќа превоз на луѓе и информации. Сообраќајната дејност претставува продолжување на произвотствениот процес преку превезување на готови производи до потрошувачите. За спроведување на патничкиот сообраќај потребна е транспортна инфраструктура во која спаѓаат: патиштата, градежни објекти и уреди за врски. Од гледна точка на претпријатијата постојат два вида на патен сообраќај, и тоа: внатрешен (сообраќај во рамките на самото претпријатие) и надворешен (од претпријатието до потрошувачите). Притоа, во современата надворешно-трговска размена големо влијание имаат превозните трошоци. Од висината на превозните трошоци најчесто зависи која стока и од која земја ќе се извезува. Системот на превезување претставува физичка врска којашто ги поврзува потрошувачите на едно претпријатие, снабдувачите на суровини, фабриките (производните погони), складиштата и членовите на каналот, т.е. сите фиксни точки во рамките на логистичкиот снабдувачки синџир. Со движењето на добрата и производите од една до друга точка, патничкиот сообраќај создава просторна корист. Сообраќајното работење се манифестира преку извршувањето на задачи за преземање, внатрешен превоз и испорачување на стоките.

Поврзано
--------

* Сообраќај
**Петар Кузманоски – Таста** (Прилеп,  1952
 - Прилеп, 29 април 2018

) — македонски ракометар, кој важешел за најдобар прилепски ракметар на сите времиња, идол на многу ракометни спортисти и успешен обучувач , ракометен тренер на плеада ракометари и ракометарки, во рамки на некогашниот клуб „ТУТ-КОМ". Кузманоски имал големи заслуги за силниот подем на клупскиот и македонскиот ракомет, воопшто. Бил член на Управниот одбор на РК „Тут- Ком" и претседател на клубот. Тој бил координатор и директор на младинската репрезентација на Македонија, која го постигна најголемиот успех, односно станале прваци на Балканот и четврти во Европа. Неговиот син Горан Кузманоски исто така е ракометар.

Биографија и кариера
--------------------

Кузманоски по завршувањето на активната децениската ракометна кариера, во сезоната 1981/82 во дресот на својот матичен клуб РК „Тутунски комбинат", ја презел улогата на тренер на младинската школа,а потоа станал тренер на машката сениорска екипа.

Но, најголмиот успех во тренерската кариера го постигнал со најквалитетниот женски ракометен колектив на РК „Тутунски Комбинат", кои во сезоната 1987/88 станале второлигаши во некогашната YU женска ракометна лига и тоа било првпат РК „Тутунски Комбинат" да има женска второлигашка екипа, која предводена од Таста редела успеси. Таста останал активен во ракометот во Прилеп и по распадот на РК Тут –Ком. Формирал школа „РК Таста 107" за млади ракометарки кои се натпреварувале во Првата женска ракометна лига. Бил организатор на спектакуларниот ракометен настан, кога играле ветераните на Македонската репрезентација со ветераните „Тут-Ком", одржан во 2012 година за собирање средства за изградба на црквата „Св.Петка" во прилепската населба Точила. Тренерската кариера ја завршил во 2014 година во својот клуб-школа „Таста 107".
Починал на 29 април 2018 година во Прилеп.

Наводи
------

1. ↑  „*ИН МЕМОРИАМ: Замина најдобриот ракометар на Прилеп на сите времиња*". Архивирано од изворникот на 2019-01-06. Посетено на 2018-09-17.
**Пишаните историски извори** се остатоците од предците на денешниот човек коишто биле запишани во минатото.Тие се исто така од исклучително значење за историачарите,бидејќи во нив се запичани најразлични записи,патописи,приказни,како и истории од животот на луѓето во минатото.Овие историски извори главно се наоѓаат во облик на записи,хроники,извештаи,летописи,писма,закони,повелби,како и натписи на камени плочи,натписи на глинени плочи,а и натписи на папирус,хартија и пергамент.Кај овие историски извори од особено значење се и натписите запишани на ѕидините и градбите,а некои од нив може и денес да се прочитаат.Пишаните историски извори денес се наоѓаат во музеите,архивите,библиотеките или на самите ѕидини и градби.
**Петровден** — православен празник што се одбележува секоја година на 12 јули. Празникот е посветен на Апостол Петар. се смета за еден од најголемите празници по Велигден.

Еден од најзначајните настани на Петровден е почетокот на традиционалната Галичка свадба.

Во Македонија
-------------

Петровден повеќе се смета за црковен празник, постарите луѓе одат во црквата, а кој постел во Петровденскиот пост се причестува. На овој ден може и да се работи зашто е во време на најголемата жетва, а според верувањето дури и светецот (Св. Петар) тој ден земал срп и жнеел. Некој го држат празник само до пладне, а попладне работат.

### Галичник

Во Галичник Петровден се сметал за голем празник, тогаш иделе печалбарите и тогаш се правеле и свадбите. Останало забележано дека некогаш во еден ден имало 50 свадби, а удирањето на тапаните се слушало дури во Албанија.

### Кумановско

Интересни обичаи и верувања поврзани со Петровден се забележани во Куманово. Тој ден рано наутро уште пред сонце, оделе во бавчите и нивите, особено оние со бостан и од сите четири страни фрлале ситни камчиња. На тој начин според верувањето засновано на принципот на имитативната магија се влијае врз бостанот многу да врзува и брзо да расте. Исто така бостанот, но и другите култури се прскале со вода од извор за да растат силно како водата што извира. Во овие петровденски верувања интересно е и фрлањето измет од стоката врз бавчите и нивите со земјоделски култури. Изметот земен од местото каде што стоката пладнувала (меризувала), или од пазарот се верува ќе влијае врз родот да биде густ и обилен како што била стоката на тоа место. Во сиве овие верувања, како што може да се види присутна е имитативната магија верувањето дека сличното предизвикува слично.

### Гевгелиско

Во Гевгелиско за јадење на овој ден правеле млечник за да бидат цела година благи како млекото, а во Скопска Црна Гора се верувало дека кој ќе се омрси во Петровденските пости ќе се скрастави. Во овој крај ако било сушно времето на овој ден носеле крсти (литии) и со песната „Крсти носам бога молам" се молеле за дожд.

### Охридско

Според преданието што во Охрид го забележал Е. Спространов „Петре и Павле биле побратими. Сек’де заедно оделе, ама Павле бил болен. Петре си рекол: Ов’ј чоек ќе умрит, ја ај да му ископам гробот. Ко фатил да му копат, дошол Ристос и го опитал: Шо копаш бре Петре? -Ами Павле је болен рекол, та му го коп’м гробот. – Ја ај легни да видиме, али чинит за тебе! Петре легнал и не станал веќе. Ето затоа рекле: Не копај гроб за друѓего, за да не влезиш сам во него. Петре копаше гроб за Павлета, ама сам умре во него, а Павле си остана ушче да си живејт".

Надворешни врски
----------------

* Портал: Празници

* Петровден на Ризницата ?
* Светите првоврховни апостоли Петар и Павле, 29 јуни (по стар стил) — Денови.мк
**Пица 800** е италијански ланец ресторани за пица. Основана е од Алесандро Д'Убалдо во 2007 година, во Обединетите Арапски Емирати.

Историја
--------

Алесандро Д'Убалдо ја отвори првата филијала 800 Pizza во Ал Барша (Дубаи). Синџирот на ресторани е присутен во Абу Даби, Дубаи и Ајман. 800 Pizza поседува и две дополнителни марки Pinsanity и Cluckrs, и двете основани од Д'Убалдо. Pinsanity има филијали во ОАЕ и Саудиска Арабија, додека Cluckrs работи во Дубаи и Абу Даби. 

Во 2010 година, Групацијата Белхаса се здоби со мнозински удел и ги започна своите операции со франшиза во 2013 година, во партнерство со Франкорп МЕ, подружница на Франкорп, АД со седиште во САД Во јуни 2018 година, синџирот ресторани потпиша договор со FIA Holdings Limited за развој и управување со нов продажен центар во Дубаи. Во 2019 година, 800 Pizza забележа раст на профитот од 20%. Во ноември 2021 година, Пица 800била купена од КИТОПИ.

Наводи
------

1. ↑  Iyer, Anita. „Pizza chain owner had a humble start in UAE". *Khaleej Times*. Посетено на 2019-04-29.
2. ↑  „800 Pizza: A slice of success in a crowded market". *www.acceleratesme.com*. Посетено на 2019-09-02.[*мртва врска*]
3. ↑  „Pinsanity has finally come to Dubai". *Cosmopolitan Middle East* (англиски). Посетено на 2019-11-13.
4. ↑  „Belhasa Group and 800PIZZA Join Hands". *www.newswire.com* (англиски). Посетено на 2019-09-02.
5. ↑  Cabral, Alvin R. „Belhasa Hospitality seeks more top global brands". *Khaleej Times*. Посетено на 2019-09-02.
6. ↑  „800PIZZA Announces UAE Franchise Deal". *Hotel News ME*. 2018-04-19. Посетено на 2019-09-02.
7. ↑  „Dubai-born 800Pizza reports 8% sales growth in Q1 2019". *Caterer Middle East* (англиски). Посетено на 2019-09-02.
8. ↑  „Inside the $1 billion Dubai 'cloud kitchen' company you've probably never heard of". *www.thenationalnews.com* (англиски). 18 March 2022. Посетено на 2022-03-19.
9. ↑  „Kitopi Official Website". *www.kitopi.com* (англиски). Посетено на 2022-05-17.
**Пат околу светот во 20 раскази: Антологија на светскиот расказ** — збирка раскази од повеќе странски автори, во издание на „Темплум", објавена во 2011 година како 98 книга во рамките на едицијата „Магма". Приредувач на книгата е Владимир Јанковски.

Технички одлики
---------------

Збирката е печатена во мал формат (20 сантиметри), во мек повез и има 390 страници. Книгата е каталогизирана во Националната и универзитетска библиотека Св. „Климент Охридски" - Скопје и ја носи меѓународната ознака ISBN 978-608-4658-04-7. Графичкото уредување и дизајн е дело на фирмата „Кома". На предната корица е наоѓа слика на Хорге Сантос (*Jorge Santos*), додека на задната корица е даден кус осврт врз книгата и попис на застапените автори. Книгата е објавена со финансиска поддршка на Министерството за култура на Република Македонија.

Содржина
--------

Збирката „Пат околу светот во 20 раскази" содржи 20 раскази, а покрај нив, на крајот од книгата е дадена куса биографија на авторите и попис на книгите објавени во едицијата „Магма". Во збирката се застапени следниве раскази:

* Хорхе Луис Борхес, Песочната книга
* Јохан Борген, Пасош
* Дино Буцати, Девојката што паѓа
* Хулио Кортасар, Аксолотл
* Итало Калвино, Грофот Монтекристо
* Јукио Мишима, Патриотизам
* Ефраим Кишон, Само без скршнување
* Габриел Гарсија Маркес, Чудесното попладне на Балтазар
* Милан Кундера, Лажен автостоп
* Милорад Павиќ, Руски загар
* Славомир Мрожек, Паѓање
* Доналд Бартелми, Некои од нас долго му се закануваа на нашиот пријател Колби
* Јуриј Мамлеев, Домарот наспроти смртта
* Анри Гуго, Догледање Луси
* Рејмонд Карвер, Катедрала
* Људмила Петрушевска, Црниот капут
* Маргарет Етвуд, Изгрејсонце
* Бернхард Шлинк, Другиот
* Ијан Мекјуан, Прва љубов, последни ритуали
* Георги Господинов, Божури и незаборавки

Наводи
------

1. 1 2  Владимир Јанковски (уредник), *Пат околу светот во 20 раскази: Антологија на светскиот расказ*, Темплум, Скопје, 2011.
**Скифомедузите** (*Scyphozoa*) сочинуваат класа на жаркари во која припаѓаат големи и желатинозни морски без‘рбетници (медузи) кои пливаат со контракција на нивното чадоресто тело и го фаќаат малиот плен со жарни пипала. Името на оваа класа доаѓа од карактеристичниот изглед на полипот на овие животни, кој има изглед на пехар (од грчки *skyphos* - пехар, *zoon* - животно).

Класата *Scyphozoa* вклучува четири реда, 20 фамилии, 66 родови и околу 200 видови. Четирите редови се: *Stauromedusae*, приседнати медузи; *Coronatae*, крунестите или браздести медузи; *Semaeostomeae* и *Rhizostomeae*, коренести медузи. Кај четирите редови на медузи постојат и полипоиден и медузоиден стадиум. Тие се изразени во разлиечен степен. Така, кај редот *Stauromedusae* има само бентосен (полипоиден) стадиум, кој се смета за медуза. Кај останатите редови се сретнуваат и двата стадиуми, а медузоидниот е најдолготраен и најзабележлив. Одредени истражувачи не ги сметаат приседнатите медузи за дел од оваа класа.
Пица Хаваи
**Пица Хаваи** е варијанта на пица, која се состои од основно тесто со сос од домати, шунка, ананас и кашкавал.

И покрај името, овој стил на пица не потекнува од Хаваи, туку од Канада. Пица Хаваи е измислена во 1962 година во Чатам (Онтарио, Канада) во ресторанот на Сем Панопулос (1934-2017). Таа е најпопуларна во Австралија, каде што има пазарен удел од 15% од продадените пици. Во однос на именувањето на јадењето, Панопулос го избрал „Хаваи" според брендот на конзервиран ананас што го користел.

Се нарекува по множеството "à la Hawaii", кое се определува со додавање на ананас. Архипелагот се смета за една од најдобро растечките области на ананас. Слично на пица Хаваи, познатиот тост Хаваи бил создаден во Германија во 1950-тите од страна на ТВ-готвачот Клеменс Вилменрод.
**Пицата на Димо** е пицерија во Портланд, Орегон.

Опис
----

 Екстериер, 2022 година
Пицата на Димо е пицерија која се наоѓа на улицата Ест Брнсајд. Во ресторанот се сервира пица во стилот на Њу Хевен од рерна на јаглен. Некои сорти вклучуваат домат со лук, кацио и пепе со крем од црн пипер- пекорино, домати конфит и тиквички, и школки со лук, магдонос и чили снегулки. Специјалното име „Оваа сланина е радикио!" има сланина, радикио, карамелизиран црвен кромид, домати конфит, фонтина и мајчина душица. „Козата" се состои од домати, слатка летна пченка, карамелизиран црвен кромид, скаморца, козјо сирење, магдонос, нане и босилек.

Покрај пиците, ресторанот сервира и сендвичи, вклучувајќи пилешки пармезан и печено говедско месо со багети од сусам. „Ѕверот" има цело врвно филе зачинето како градите, Грујер и аиоли. Сендвичите за појадок имаат јајца и сирење со сланина или тејлор шунка на тврди кифлички од афион.

Историја
--------

Готвачот Даг Мириело го отворил ресторанот во Јули 2020 година, во простор во кој претходно биле сместени Компанијата за пиво БрнСајд и данската пиварница Микелер. Брук Џексон-Глиден од Ејтер Портланд го опишал ресторанот, именуван по бабата на Мириело, како „нов, отворен". Во 2021 година, ресторанот бил домаќин на настанот 420 во соработка со Скривалиштето на Ома и коктел поп-ап Шипрек. Специјалната пица вклучувала печен кинески модар патлиџан, доматен самбал, лимон, ким, јогурт, билки и пржен лук. Некои приходи од настанот биле во корист на проектот „Последниот затвореник", кој „има за цел да ги исправи штетите од криминализацијата на канабисот". Од април 2022 година, ресторанот служи и вечера од 4 јадења.

Прием
-----

*Виламет Вик* го вклучил ресторанот во списокот на „Пет одлични нови ресторани што биле отворени во 2020 година". Карен Брукс ја вклучил Пицата на Димо во прегледот на *Portland Monthly* ' 2021 година за најдобрите ресторани во градот и ја именувал пицеријата како една од трите што „го поткрепуваат случајот дека Портланд е најдобриот пица град во Америка.
Сара Кадефорс
**Сара Кадефорс** (родена на 19 септември 1965 година) е шведска писателка и филмска режисерка.

Родена е во Гетеборг и порасната во Ландветер. Од 1989 до 1996 година била домаќин на голем број популарни радио и телевизиски програми. Нејзиниот прв роман *Långlördag i city*, објавен во 2001 година, добил награда од Swedish Writers' Union [sv] Нејзиниот втор роман *Sandor Slash Ida*, објавен истата година, бил награден со Августовата награда и станал најпродаваниот роман за млади на сите времиња. Кадефорс исто така има напишано голем број романи за возрасни, вклучувајќи го и *Fågelbovägen 32* .

Наводи
------

1. 1 2  „Sara Kadefors". *Svenska Dagbladet* (шведски).
2. ↑  „Sara Kadefors". Brandt New Agency. Архивирано од изворникот на 2020-10-12. Посетено на 2020-10-07.
3. ↑  „Sara Kadefors". *Nordic Women in Film* (шведски).
**Питсбург** е село во Охајо, САД. Според пописот во САД во 2010 година, селото брои 388 жители.

Историја
--------

Улицата Џеферсон во Питсбург, Охајо
Питсбург бил основан под името Арнетсвил во 19 век, но жителите му се отселиле. Еден автор го опишал дека постоел само како име. Повторно се формирала заедница во следните неколку декади, па до 1914 година селото имало училиште, методистичка црква - епископија, неколку бизниси и над 200 жители.

Наводи
------

1. ↑  *The History of Darke County, Ohio*. W. H. Beers & Company. 1880. p. 455.
2. ↑  Wilson, Frazer Ells (1914). *History of Darke County, Ohio, from its earliest settlement to the present time, Vol. 1*. Milford, Ohio: Hobart Publishing Company. pp. 622–623.

|  |  |
| --- | --- |
| Stub icon | *Оваа статија за САД е никулец. Можете да помогнете со тоа што ќе ја проширите.** п
* р
* у
 |
Петар Лавров
**Петар Алексеевич Лавров** (Јарослављ, Русија, 6 [18] септември 1856 – Ленинград, 24 ноември 1929) – руски славист, кирило-методиевист, палеограф и историчар на старата словенска писменост и литература.

Го завршил Историско-филолошкиот факултет на Московскиот универзитет (1879). Кандидатска дисертација одбранил за српските народни песни од косовскиот циклус, магистерска за црногорскиот поет П. П. Његош и неговото литературно дело (1887), а докторска за звуковите и формалните особености на бугарскиот јазик (1893). Бил професор на Московскиот, Варшавскиот, Новоросискиот (Одескиот) и С.-Петербуршкиот универзитет. Избран за дописен (1902) и редовен член (1923) на РАН, а доп. член е и на Српската (1906), Чешката (1907) и Југословенската академија на науките (1911). Учесник во „Македонската експедиција" на РАН (1900), кога се запознава и со својот иден студент Крсте Петков Мисирков. Ги воведува првите универзитетски предавања за македонските говори (1900/01) и го поттикнува Мисирков да собира народни песни и да направи опис на својот крај на родниот говор, па станува и негов ментор за дипломската работа „К вопросу о народности и причины популярности Македонскаго Короля Марка" и препорачувач за неговите постдипломски студии на Катедрата за словенска филологија
**Бајрам Халити**, роден на 21 мај 1955 година во Гњилане, ФПР Југославија ) е автор од Косово. Неговите книги имаат освоено многу награди, вклучително и неколку награди  на годишниот натпревар „Амико Ром" во Италија и неговото дело било вклучено во *Патиштата на Ромите: ПЕН антологија на циганите писатели* од 1998 година. Полиглот кој држел предавања низ Европа и САД, тој работел како уредник на списанието *Ахимса* („Ненасилство"), посветено на ромските и српските прашања.

Наводи
------

1. ↑  "Concorso Artistico Internazionale Amico Rom e Festival di Musica Romani". *www.concorsoamicorom.it*.
2. ↑  "Concorso Artistico Internazionale Amico Rom e Festival Internazionale". *www.concorsoamicorom.it*.
3. ↑  Hancock, Ian F.; Dowd, Siobhan; Đurić, Rajko (7 April 1998). "The Roads of the Roma: A PEN Anthology of Gypsy Writers". Univ of Hertfordshire Press – via Google Books.
Двоседот во скијалиштето Копанки
Хотел Молика
Карта на скијалиштето
**Копанки** — скијалиште во Националниот парк Пелистер, на североисточната страна на Баба Планина, на надморска височина од 1410 м. Скијалиштето Копанки е оддалечено 15 км од Битола со која го поврзува асфалтен пат. Во непосредна близина на скијалиштето се наоѓа хотелот „Молика", а на крајот на седешницата, се наоѓа опожарениот планинарски дом „Копанки".

Историја
--------

Скијалиштето „Копанки" е осовременето со седешница и влечница, свечено пуштени во употреба на 4 ноември 1975 година по повод денот на ослободувањето на Битола. 

Целокупната изградба на жичницата била финансирана од месен самопридонес на жителите на општина Битола. Постројката била од производителот „Помагалски" од Гренобл, Франција.

Во истиот период била поставена и детската влечница „Пионир" која се наоѓа во потегот од локалитетот 7 Кладенци, до патот и почетокот на жичницата на локалитетот „Бегова Чешма".

Честа за пуштање во свечена употреба му припаднала на Љупчо Спировски, член на Скијачкиот клуб Пелистер од Битола и репрезентативец во скијање на Република Македонија.

Во 1985 со помош на големиот број ентузијасти, планинари, граѓани од Битола и со помош на жителите од потпелистерските села се оспособила патеката над локалитетот Копанки до месноста викана „Извидница" на надморска висина од 1600 до 1800 метри. Самоуправната интересна заедница (СИЗ) за Детска заштита при општина Битола била организатор и обезбедила средства за набавка на целата конструкција и постројка на влечницата на тој потег. Опремата била набавена од словенечкиот производител „Лесна" од Словењ Градец, Република Словенија. 

### Управување

Со скијалиштето во текот на годините стопанисувале различни стопански организации:

* Од 1982 година до 1986 година - Рекреативниот центар Пелистер – Нижеполе.
* Од 1986 до 2001 година - „Детското одморалиште – Пелистер", под покровителство на Министерството за труд и социјала на Република Македонија.
* Од 2001 година до 2002 година - Јавното претпријатие „Стрежево" – Битола.
* Од 2002 година до 2005 година - Приватното претпријатие „Барни" од Битола како концесионер на планинарскиот дом Копанки и скијачката патека.
* Од 2005 година до 2007 година - приватната фирма „Грандинг" – Скопје.

Периодот од 2006 година до декември 2011 година е најтешкиот период за скијалиштето Копанки и за граѓаните и вљубениците на Пелистер, кога скијалиштето воопшто функционирало. Од почетокот на 2011 година стопанисувањето го презел АД ЕЛЕМ Скопје и нејзините подружници и скијалиштето повторно профункционирало.

Скијачки патеки
---------------

|  |  |  |  |
| --- | --- | --- | --- |
| **Патека** | **Тежина** | **Должина (m)** | **Висинска разлика (m)** |
| Копанки | Црвена | 680 | 210 |
| Извидница | Црвена | 580 | 190 |
|

Наводи
------

1. 1 2 3  „Ски-центар „Копанки" - Пелистер". Хотел Молика. Посетено на 9 јануари 2022.
Прочистителната станица „Дејлкарлија" близу Вашингтон, САД.
**Прочистување на вода** е процес со кој се подобрува квалитетот на водата со што таа постанува прифатлива за одредена намена. Конечната намена може да биде за пиење, индустриска вода, вода за наводнување, одржување на речните корита, водни спортови или многу други цели, вклучувајќи и безбедно враќање на вода кон животната околина. Прочистувањето на вода ги отстранува загадувачите и непосакуваните состојки, или ја намалува нивната концентрација до пожелните нивоа за посакуваната крајна намена. Овој процес е од огромно значење за човековото здравје, стопанството и добробитта на човештвото.

Наводи
------

1. ↑  „Energy Costs of Water in California". *large.stanford.edu*. Посетено на 2020-06-26.